Կիկոսախումբ. նե դուրս է եկել այն տաքսու վարորդի անհանգիստ շարժումից, ով անընդհատ նայում էր հեռախոսի համարին, որ մի բժիշկ էր թողել կրծող գումարի կոտորակում՝ 12000 դոլար երիկամի փոխարեն. հոլիվուդյան ֆիլմում՝ բերանը ծուռ. Մաքուր գործ: Բանվորը ընդմիջումներին մտածում էր երեկոյի մասին, երբ կանգառում մի գոմիկ շշնջացել էր. էսօր արի ես կին լինեմ՝ դու տղամարդ՝ 20000 դրամ: Վաճառողուհին լսել էր հաճախորդների խոսակցությունը. 400 գրամ արյան դիմաց տալիս են 12000 դրամ: Ու նե նրանց միջից էր քայլում և այնքան տխուր, հոգեպես ճնշված, որ անգամ նման տխմար առաջարկներ չէին հնչում իր մոտ (ենթադրություն կողքիս հպվող պատահական անցորդուհու մասին): Արդեն խառնում եմ, ու եղած-չեղած Կիկոսներից երազ տեսնողին արագ վռնդում է Յոհանը. «Երազումս թվում էր, թե մի անծանոթ երկրում եմ՝ մի լեռան մոտ, մի ծիրանագույն կին երևաց, որ բռնված էր ծննդի երկունքով…»: